**Javno savjetovanje o Nacrtu Odluke o osnivanju**

**Kulturnog vijeća Grada Zadra**

Stupanjem na snagu novog Zakona o kulturnim vijećima i financiranju javnih potreba u kulturi, jedinice lokalne samouprave dužne su temeljem članka 49. stavka 3. Zakona uskladiti svoje akte o osnivanju Kulturnog vijeća sa Zakonom. Kako je trenutačno važeća Odluka o osnivanju Kulturnog vijeća Grada Zadra („Glasnik Grada Zadra“, broj: 9/04, 33/10 i 7/19) već nekoliko puta mijenjana i dopunjavana, donosi se novi akt o osnivanju koji je usklađen sa novim Zakonom.

Ovom Odlukom osniva se Kulturnog vijeća Grada Zadra kao savjetodavno tijelo, koje će svojim radom pokrivati sva područja kulturnog i umjetničkog stvaralaštva koja su od interesa za Grad Zadar.

Odlukom o osnivanju Kulturnog vijeća Grada Zadra utvrđuje se osnivanje i djelokrug rada, zadaće, broj članova, izbor i način rada Vijeća te uređuju druga pitanja značajna za njegovo djelovanje.

Ciljevi provođenja savjetovanja je upoznavanje javnosti i svih zainteresiranih subjekata, građanstva te pravnih i fizičkih osoba s Nacrtom Odluke o osnivanju Kulturnog vijeća Grada Zadra, a radi dobivanja mišljenja, primjedbi i prijedloga i eventualno prihvaćanja zakonitih i stručno utemeljenih prijedloga, primjedbi i mišljenja.

Primjedbe, prijedlozi i mišljenja na Nacrt Odluke o osnivanju Kulturnog vijeća Grada Zadra možete podnijeti na email adresu: kultura@grad-zadar.hr.

Slijedom navedenoga, potrebno je provesti javno savjetovanje o Nacrtu Odluke o osnivanju Kulturnog vijeća Grad Zadra.

|  |
| --- |
| **Rok za očitovanje zainteresirane javnosti je zaključno s danom 27. studenog 2022. godine.** |
| Adresa e-pošte na koju se šalju očitovanja zainteresirane javnosti:**kultura@grad-zadar.hr****.**  |